Na temelju članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13., i 3/13.-pročišćeni tekst) gradonačelnik Grada Koprivnice dana 26.06.20l7. godine, donio je

**ZAKLJUČAK**

**o prihvaćanju ponude za nabavu majica za prvačiće**

**I.**

Za nabavu majica za prvačiće, prihvaća se ponuda tvrtke Lollipop d.o.o., Augusta Šenoe 6A, 48331 Gola, od 20.06.2017. godine, u iznosu od 12.540,00 kn slovima (slovima: dvanesttisućapetstočetrdesetkuna) u koju cijenu nije uračunat PDV-e.

**II.**

Sredstva iz točke I. ovog Zaključka, planirana su u Proračunu Grada Koprivnice za 2017. godinu: pozicija: 2255, konto: 3299-ostali nespomenuti rashodi poslovanja, besplatne bilježnice, majice.

**III.**

Za nabavu majica iz točke I. ovog Zaključka, Grad Koprivnica izdat će narudžbenicu tvrtki Lollipop d.o.o..

KLASA: 602-02/17-01/0031

URBROJ: 2137/01-04/5-17-7

Koprivnica, 26. lipnja 2017.

GRADONAČELNIK:

Mišel Jakšić, dipl. oec.

**OBRAZLOŽENJE**

Grad Koprivnica je i ove godine za najmlađe učenike, one koji po prvi puta kreću u školu, osigurao uz pakete besplatnih bilježnica i prigodne majice s logom Koprivnice. Svaka škola kojoj je osnivač Grad Koprivnica dostavila je broj prvačića te njihovih razrednica i razrednika kako bi se mogao provesti postupak jednostavne nabave.

Temeljem odredbi Pravilnika o provođenju postupaka jednostavne nabave robe, radova i usluga Grada Koprivnice („Glasnik Grada Koprivnice“ broj 1/17.) provedena je jednostavna nabava pod rednim brojem 29/17. JN.

Dana 19. lipnja 2017. godinu upućen je poziv za dostavu ponude na adresu jednog ponuditelja i to: Lollipop d.o.o., Augusta Šenoe 6A, 48331 Gola koji je ujedno i dostavio ponudu.

Ponuditelj Lollipop d.o.o., Augusta Šenoe 6A, 48331 Gola, nudi za predmet nabave cijenu ponude u iznosu od 12.540,00 kuna bez PDV-a. Ukupna cijena ponude s PDV-om iznosi 15.675,00 kuna. Ponuda je potpisana.

Provedeno prikupljanje ponude provelo se po pozivu. U ovom slučaju ne radi se o klasičnom provođenju jednostavne nabave jer Grad Koprivnica dugi niz godina surađuje s tvrtkom Lollipop d.o.o., Augusta Šenoe 6a, 48331 Gola, prilikom nabave majica za prvačiće budući da jedini u Koprivnici šivaju majice. Majice za prvačiće su prema kvaliteti materijala i posebnim zahtjevima (plavi tanki rub na rukavima i vratu) drugačiji i nije ih moguće nabaviti od drugih dobavljača. Nakon provedenog pregleda i ocjene ponude ponuditelja, utvrđeno je da je ponuditelj dostavio ponudu na vrijeme te da je dostavio svu dokumentaciju navedenu u pozivu za dostavu ponude. Sukladno navedenom prihvaća se ponuda ponuditelja Lollipop d.o.o., Augusta Šenoe 6a, 48331 Gola budući je ponuditelj ispunio sve uvjete iz poziva za dostavu ponude.

S obzirom na navedeno predlaže se gradonačelniku Grada Koprivnice Mišelu Jakšiću, dipl. oec. donošenje Zaključak o prihvaćanju ponude za nabavu majica za prvačiće.

Nositelj izrade i predlagatelj akta:

Upravni odjel za društvene djelatnosti

i europske poslove:

Pročelnik:

Darko Ledinski, prof.